Πειραματική εφαρμογή παρέμβασης διδασκαλίας της Ελληνικής ως δεύτερης γλώσσας σε Τάξη Υποδοχής.
Creators: name: Καρακούση, Φωτεινή Παναγιώτη
Publisher: name: Aristotle University of Thessaloniki
Year: 2015
Subjects: Διαπολιτισμική Εκπαίδευση
Διγλωσσία
Διδασκαλία της Ελληνικής ως δεύτερης γλώσσας
Ιntercultural Education
Bilingualism
Teaching Greek language as a second language

description: Η πολυπολιτισμική σύνθεση του μαθητικού πληθυσμού της χώρας μας αποτελεί αναμφισβήτητο γεγονός για πολλά χρόνια, το οποίο, ωστόσο, προσεγγίστηκε περισσότερο μεθοδικά κατά την τελευταία εικοσαετία. Πολλές διδακτικές μέθοδοι και διάφορα εκπαιδευτικά πλαίσια εφαρμόστηκαν ανά τα χρόνια για την εκπαίδευση των μαθητών μειονοτικής ή μεταναστευτικής καταγωγής, με ποικίλους στόχους και επιδιώξεις. Σημαντικότερη εξ’ αυτών – και ισχύουσα ακόμα σύμφωνα με την πιο πρόσφατη νομοθεσία – αποτελεί η Τάξη Υποδοχής, η οποία δημιουργείται στα γενικά σχολεία ως ένα μέτρο για την ενίσχυση της γνώσης των ελληνικών των συγκεκριμένων μαθητών. Ποικίλες είναι οι θεωρητικές αρχές που έχουν προταθεί για την κατάκτηση μιας δεύτερης γλώσσας στα πλαίσια του σχολείου, με αποτελεσματικότερες – κατά γενική ομολογία – αυτές που προωθούν τις αρχές της διαπολιτισμικής αγωγής, την ισότητα των πολιτισμών, των γλωσσών και των ευκαιριών των μαθητών. Ωστόσο, εναπόκειται στην ευαισθησία των εκπαιδευτικών για την εφαρμογή και προώθηση των διαπολιτισμικών αρχών, με αποτέλεσμα να παρατηρείται συχνά το φαινόμενο της διδασκαλίας των ελληνικών με αποκλειστική χρήση παραδοσιακών μεθόδων, αγνοώντας – συνειδητά ή ασυνείδητα – τη σημασία της ενίσχυσης του δίγλωσσου κεφαλαίου των μαθητών. Η εκπόνηση της παρούσας διπλωματικής εργασίας επιχειρεί να διερευνήσει την επιτυχία εναλλακτικών διδακτικών προσεγγίσεων κατά την κατάκτηση των ελληνικών ως δεύτερης γλώσσας, στο πλαίσιο της Τάξης Υποδοχής, ελπίζοντας να συνεισφέρει στην παγκόσμια ερευνητική προσπάθεια για εφαρμογή αποτελεσματικών διαπολιτισμικών τεχνικών στο σχολείο.
description: The multicultural composition of the student population of Greece is an undeniable fact for many years now. The methodological approach of this fact has been intensified over the last twenty years, though. Many teaching methods and various educational frameworks were implemented over the years for the education of minority students or immigrant origin, in a variety of targets and objectives. The most important of them – and still valid under the latest legislation – is the Reception Class, which is created in mainstream schools as a measure to enhance the knowledge of Greek of those students. The proposed theoretical principles for the acquisition of a second language within school context vary. Among these, as more efficient rise the ones that promote the principles of intercultural education, and especially the equality of cultures, languages and students’ opportunities. However, it is to the discretion of teachers to implement and promote the intercultural principles, which often results in the common phenomenon of teaching Greek with the exclusive use of traditional methods, ignoring – consciously or not – the importance of strengthening the bilingual asset of those pupils. The elaboration of this master thesis attempts to explore the success of alternative teaching approaches regarding the acquisition of Greek as a second language, in the Reception Class, hoping to contribute to the global research, in order to implement more effective intercultural techniques at school.